
    Kasutusloa väljastamine
1. ASJAOLUD JA MENETLUSE KÄIK

Ehitise omaniku Riigi Infosüsteemide Arengukeskuselt (reg.nr.70006317) laekus läbivaatamiseks Tiigi tn 9a ja Kose tn 6 vahelise sidekaabli kasutusloa väljastamise taotlus koos õigesti vormistatud  ehitamise tehniliste dokumentidega, maakasutamise õigusega ja tasutud riigilõivu maksekorraldusega. Vastavalt Ehitusseaduse § 33 lõikele 4 väljastatakse kasutusluba pärast ehitise ülevaatust ja nõuetele vastavaks tunnistamist. Ülevaatuse käigus on avastatud, et  peale ehitustöid ei ole teekatted projektikohaselt taastatud. Riigi Infosüsteemide Arengukeskuse esindaja esitas garantiikirja, et teekatted taastatakse hiljemalt 30.05.2009a.
2. ÕIGUSLIKUD JÄRELDUSED

2.1. Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2.Vastavalt Narva linna ehitusmääruse §27  lg 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus.
2.3. Vastavalt Ehitusseaduse § 33 lõikele 2 kasutusloa saamiseks tuleb: esitada kasutusloa taotlus; esitada ehitusprojekt, mille kohaselt ehitis on ehitatud; esitada lisaks ehitusprojektile ehitamise tehniliste dokumentide originaalid või dokumendi väljastaja või ehitustoote tarnija toote nõuetele vastavuse tõendamise seaduse tähenduses või ehitise omaniku või kohaliku omavalitsuse kinnitatud koopiad, kui kasutusloa taotlejal on ehitamise tehniliste dokumentide säilitamise kohustus; esitada õigusaktis sätestatud juhtudel dokument, mis tõendab ehitise kasutusele võtmisele eelneva ehitise, selle osa või ehitise tehnosüsteemi tehnilise kontrolli teostamist; esitada õigusaktis sätestatud juhtudel kirjalik nõusolek ehitise või selle osa kasutusele võtmiseks; tasuda riigilõiv.
2.4 Vastavalt Ehitusseaduse § 33 lõikele 8 kasutusloa taotluse peab esitama ehitise omanik. Mitme isiku ühises omandis oleva ehitise korral peavad kasutusloa taotluse esitama ehitise omanikud ühiselt. Kasutusluba väljastatakse ehitise omanikule. Teisele isikule kuuluvale kinnisasjale ehitatud tehnovõrgu või -rajatise kasutusluba väljastatakse tehnovõrgu või -rajatise omanikule. Võõrale maale ehitatud tehnovõrgu või -rajatise kasutusloa taotlemisel peab tehnovõrgu või -rajatise omanik esitama kinnituse oma omandiõiguse kohta tehnovõrgu või -rajatise suhtes. 
3. OTSUS

3.1.  Väljastada  Tiigi tn 9a ja Kose tn 6 vahel ehitatud sidekaablile kasutusluba. 
3.2.   Kohustada sidekaabli omanikku taastada teekatted hiljemalt 30.05.2009 a.
4. RAKENDUSSÄTTED

 4.1. Korraldus jõustub seadusega sätestatud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

